సంగ్రామే: కుమారస్వామి యుద్ధరంగంలో అవక్ర పరాక్రమం చూపించాడు. దేవగణాలకు సేనాధిపతి అయ్యాడు. ఈ సంగ్రామానికి ముందు విఘ్నేశ్వరుకే పూజ చేసియుంటాడని ఊహించవచ్చు. ఎందుకంటే తండ్రి, త్రిపురాసుర సంహారానికి వెళ్ళేముందు, తల్లి భండాసుర సంహారానికి వెళ్ళేముందు ఇతడిని పూజించకపోవడం వల్ల వారికి ఆటంకాలెదురయ్యాయని పురాణాలలో చదివాం కదా! అందువల్ల జాగరూకతతో పూజ చేసియుంటాడని ఊహింపవచ్చు.
సర్వకార్యేషు: అన్నగారితో పోటీపడి భువన ప్రదక్షిణ సమయంలో విజయం సాధించలేకపోయాడు. ఇక సన్న్యాసియైన తరువాత అన్నగారికి నమస్కరించకపోవడం వల్ల జీవితాంతం సన్న్యాసిగా ఉండలేకపోయాడు. యుద్ధాలకు వెళ్ళే ముందు నమస్కరించి యుండవచ్చుగాని, వల్లి దగ్గరకు వెళ్ళేటపుడు మరిచియుంటాడు. అతనిని మోహపెట్టి ఎట్టి తిప్పులను పెట్టిందో చూసారా? అనేక ఆటంకాలు వచ్చాయి. అన్నగారికి నమస్కరించిన తరువాత వివాహ విషయంలో విజయం సాధించాడు. ఆపైన అన్ని విషయాలలోనూ పూజించి యుంటాడు గనుక ఇక అపజయం మాటయే అతని చరిత్రలో వినబడదు.
ఇట్లా నామాలు చదవడం వల్ల ఎట్టి ఫలాలు వస్తాయో అన్ని ఫలాలు స్కందునకు లభించాయని, స్కంద పూర్వనామంతో ఈ వివరణ పూర్తి అయింది.
sangrame: kumaraswamy yuddharangamlo avakra paraakramam chuupimchaadu. devaganaalaku senaadhipati ayyadu. ee sangraamaaniki mundu vighneshwaruke pooja chesiyuntaadani oohinchavachchu. endukante tandri, tripurasura samhaaraaniki vellemundu, talli bhandasura samhaaraaniki vellemundu itadini poojinchakapovadam valla vaariki aatankaaledurayyaayani puraanaalalo chadiwam kada! anduvalla jaagaruukatatoe pooja chesiyuntaadani oohimpavachchu.
sarvakaaryeshu: annagaaritho potipadi bhuvana pradakshina samayamlo vijayam saadhinchalekapoyaadu. ika sannyaasiyaina taruvaata annagaariki namaskarinchakapovadam valla jeevitaantam sannyaasigaa undalekapoyadu. yuddhaalaku velle mundu namaskarinchi yundavacchugaani, valli daggaraku velletapudu marichiyuntaadu. atanini mohapetti etty tippulanu pettindo chusara? aneka aatamkaalu vachayi. annagaariki namaskarinchina taruvaata vivaha vishayamlo vijayam saadhinchaadu. aapaina anni vishayaalaloonuu poojinchi yuntaadu ganuka ika apajayam mataye athani charitralo vinabadadu.
itla naamaalu chadavadam valla etty phalaalu vastayo anni phalaalu skandunaku labhinchaayani, skanda puurvanaamamtoe ee vivarana puurti ayindi.